# Cytundeb defnydd derbyniol e-chwaraeon

[Enw'r ysgol]

[Enw'r awdurdod lleol]

## Cyflwyniad

Mae'r cytundeb hwn yn amlinellu'r disgwyliadau a'r cyfrifoldebau ar gyfer dysgwyr sy'n cymryd rhan mewn e-chwaraeon yn [enw'r ysgol]. Mae e-chwaraeon yn rhoi cyfleoedd ar gyfer gwaith tîm, meddwl strategol, a sgiliau digidol a chreadigol. Er mwyn sicrhau profiad diogel a chadarnhaol, rhaid i bob cyfranogwr ddilyn y canllawiau isod.

## Diben

Sicrhau amgylchedd diogel, parchus a chynhwysol i'r holl ddysgwyr sy'n cymryd rhan mewn gweithgareddau e-chwaraeon.

## Egwyddorion craidd

Mae'r gwerthoedd hyn yn sail i bob gweithgaredd e-chwaraeon.

### Chwarae teg

Cystadlu gyda pharch a thegwch, yn ystod gemau ac yn y gymuned.

### Cynhwysiant

Trin yr holl chwaraewyr, staff a gwylwyr gydag urddas. Ni fydd gwahaniaethu nac aflonyddu yn cael ei oddef.

### Llesiant digidol

Hyrwyddo arferion amser sgrin iach a sgiliau digidol a chreadigol.

### Dysgu a thwf

Datblygu gwaith tîm, cyfathrebu, meddwl strategol a gwydnwch.

## Disgwyliadau o ran cyfranogiad ac ymddygiad

Trwy ymuno â'r clwb neu'r tîm e-chwaraeon, mae dysgwyr yn cytuno i:

* ddilyn holl reolau a pholisïau'r ysgol
* cynrychioli'r ysgol yn gadarnhaol ym mhob gweithgaredd sy'n gysylltiedig ag e-chwaraeon
* parchu cyd-chwaraewyr, gwrthwynebwyr, staff ac offer
* dangos chwarae teg bob amser
* defnyddio iaith barchus mewn sgwrs llais a thestun
* osgoi ac adrodd am ymddygiad gwenwynig, gan gynnwys:
* bwlio, aflonyddu a gwahaniaethu
* cam-drin geiriol, fel defnyddio iaith casineb neu wneud ymosodiadau personol ar chwaraewyr eraill
* ‘griefing’, sy'n fwriadol yn gwneud profiad y gêm yn waeth i eraill
* twyllo neu fanteisio i’r eithaf yn y gêm i ennill mantais annheg
* trolio neu achosi anhrefn yn y gêm yn fwriadol
* dilyn canllawiau oedran a chanllawiau cynnwys yr holl gemau a chwaraeir
* derbyn ennill a cholli gydag urddas
* dilyn rheolau'r gêm ac unrhyw reoliadau sy’n benodol i’r twrnamaint
* parchu dyfarnwyr, trefnwyr a gwrthwynebwyr

## Ymddygiad diogelwch ar-lein a digidol

Rhaid i ddysgwyr:

* beidio byth â rhannu gwybodaeth bersonol ar-lein
* defnyddio platfformau ac offer cyfathrebu cymeradwy yn unig
* rhoi gwybod am unrhyw ymddygiad neu gynnwys amhriodol i aelod o staff ar unwaith
* cael cymeradwyaeth staff cyn ffrydio neu recordio chwarae
* sicrhau y cedwir at yr holl reolau diogelu
* dilyn canllawiau diogelwch ar-lein ysgolion bob amser

## Offer a chyfleusterau

Rhaid i ddysgwyr:

* drin yr holl offer yn ofalus a rhoi gwybod am unrhyw ddifrod
* defnyddio dyfeisiau a rhwydweithiau ysgol ar gyfer gweithgareddau e-chwaraeon cymeradwy yn unig
* peidio â chael bwyd neu ddiod ger offer gemau cyfrifiadurol

## Presenoldeb ac ymrwymiad

Rhaid i ddysgwyr:

* fynychu ymarferion a gemau wedi'u trefnu oni bai eu bod yn cael eu hesgusodi
* hysbysu staff ymlaen llaw os nad ydyn nhw’n gallu bod yno
* cymryd rhan mewn cyfarfodydd tîm a sesiynau hyfforddi

## Iechyd, llesiant, a chydbwysedd digidol

Rhaid i ddysgwyr:

* gymryd seibiannau rheolaidd yn ystod sesiynau gemau cyfrifiadurol
* cynnal cydbwysedd iach rhwng gweithgareddau e-chwaraeon, academaidd a chorfforol
* siarad ag aelod o staff os ydyn nhw’n teimlo eu bod wedi eu llethu neu o dan straen wrth gymryd rhan mewn e-chwaraeon

## Sancsiynau a chanlyniadau

Gall torri'r cytundeb hwn arwain at:

* rybuddion llafar neu ysgrifenedig
* atal dros dro neu’n barhaol o weithgareddau e-chwaraeon
* gwaharddiad o ddigwyddiadau
* uwchgyfeirio at dimau arwain neu dimau diogelu’r ysgol
* camau disgyblu pellach yn unol â pholisi ymddygiad yr ysgol

## Ymwybyddiaeth o seiberdroseddu

Rhaid i ddysgwyr ddeall risgiau cyfreithiol ymddygiad ar-lein. Mae Deddf Camddefnyddio Cyfrifiaduron 1990 yn cynnwys troseddau fel mynediad heb awdurdod, defnyddio offer twyllo a hacio.

## Caniatâd rhiant neu ofalwr

Er mwyn cymryd rhan mae’n rhaid cael caniatâd wedi'i lofnodi gan riant neu warcheidwad, sy'n cydnabod:

* ymwybyddiaeth o'r gemau sy'n cael eu chwarae
* dealltwriaeth o fesurau diogelwch ar-lein
* cytuno â'r telerau a amlinellir yn y ddogfen hon

## Cytundeb a llofnodion

|  |  |
| --- | --- |
| Enw'r dysgwr: \_\_\_\_\_\_\_\_\_\_\_\_\_\_\_\_\_\_\_\_\_\_\_ | Rhiant neu ofalwr: \_\_\_\_\_\_\_\_\_\_\_\_\_\_\_\_\_\_\_\_ |
| Llofnod: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Llofnod: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Dyddiad: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Dyddiad: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |